Bir dil-rübâya düşdi gönül mübtelâsı çok

Aşkın safâsı yok değil ammâ cefâsı çok

Şehr-i cemâl ol gamze vü ebrû vü hâl ile

Hakkâ ne cây-ı dil-keş olur dil-rübâsı çok

Bin câna virmeye nola bir bûsesini yâr

Az olıcak metâ’ olur anun bahâsı çok

Hiçbir belâ mı var ki gönül anı bilmeye

Seyyâh-ı bî-karârın olur âşinâsı çok

Zülf-i siyâh-ı yârda var sad-hezâr çîn

El çek dolaşmadan ana Yahyâ hatâsı çok